**ÅRSMELDING 2022 FOR INDERØY BLOMSTERFOND**

Styret består av:

* Leder: Julla Lønvik
* Kasserer: Per Egil Undersåker
* Styremedlem: Brit Kjelvik

**Aktivitet:**

* **Kirkegårdsdugnad**

Etter to år med dugnad spredd utover ei heil uke p.g.a. koronarestriksjoner, kunne vi våren 2022 gå tilbake til den tradisjonelle måten å gjennomføre kirkegårdsdugnaden på. Dato ble satt til torsdag 28.april kl. 17-19.

Dugnaden ble gjennomført torsdag 28.april kl 17 – 19

Forarbeid:

* Kunngjøres i Kjerkbladet
* Annonse og omtale i Inderøyningen
* Legge ut på facebooksida til kirka
* Frivillig Inderøy legger det også ut på facebook når vi ber dem om det
* Avtale med containerleie ved Sakshaugkirka (Andreassen)
* Avtale med noen som stiller med henger ved gammelkirka (Nils Undersaker)
* Avtale med noen som stiller med traktor og frontlesser for å ta lauvhaugene langs muren ved nykirka (Knut Ystgård)
* Avtale med en klasse eller annen gruppe som hjelper til med å dra sammen lauv og tømme i containeren (Skigruppa v/ Kristin Gausen). Betaling: 2000 kr
* To fra Soknerådet får ansvaret for kaffe og vafler i Kjerkstu (Lillesalen). 6 liter vaffelrøre, ½ - 1 kg kaffe
* Avtale med kirketjenerne at de setter ut river, presenninger og trillebår. Blomsterfondet har 14 river, flere store presenninger (6 – 8?), 4 store spader stående i garasjen til kirketjenerne.

Vi var ganske heldige med været denne torsdagen. Kaldt og litt vind, men ikke nedbør. Mye folk deltok. Noen hadde vært der dagen før, noen kom tidligere på dagen. Vanskelig å anslå hvor mange som deltok til sammen, kanskje rundt 50 stk. Begge kirkegården ble rakt på rekordtid. Det var mye arbeid med å samle sammen alle dungene og få tømt det i containeren. Her gjorde skigruppa en kjempeinnsats (4 voksne og 6-8 ungdommer). Det var nok de som arbeidet lengst. Knut Ystgård med traktor og hjelpere var også i arbeid i stive to timer.

Mange tok turen innom Kjerkstu for kaffe og prat etter arbeidsinnsatsen. Her regjerte Jorid Fossum og Hanne Volan, og de hadde full kontroll.

* **Pynting**

Ystgård gartneri ordner med blomster til alteret til gudstjenestene. Kirketjenerne henter blomsterbukett, blomsterfondet betaler. Ystgård gartneri planter og steller også de seks store urnene som er plassert rundt kirka.

Blomsterfondet har ansvaret for pynting til konfirmasjon. Julla ordnet med store blomsterbuketter i kirka 1.pinsedag (konfirmasjon)

* **Regnskap**

Årets regnskap viser at inntektene har vært større enn utgiftene (i motsetning til de to foregående år). Det gis gaver i forbindelse med begravelser, det aller meste kommer inn på vipps. I tillegg har det vært en ofring i kirka til blomsterfondet i løpet av året. Til sammen har vi fått 20.000 kr i gaver, utgiftene til blomster og pynting har vært på 10.000 kr. Vi sitter da igjen med et overskudd på 10.000 kr. Ved slutten av året har vi 50.000 kr i banken.

Vi takker alle som har gitt minnegaver til blomsterfondet og til alle som bidrar med dugnadsarbeid!

Inderøy 20.2.23

for styret i Blomsterfondet

Julla Lønvik, leder